ming030890/wiki-yue-high-quality huggingface dataset:
日本赤軍

日本赤軍 (日文：日本赤軍) 係一個喺日本嘅共產主義武裝組織，由1971到2001年期間存喺，喺1970同1980年代最活躍。佢同解放巴勒斯坦人民陣線（英文：Popular Front for the Liberation of Palestine） (PFLP) 、利比亞嘅卡達菲、敘利亞、同北韓有密切嘅合作關係。
日本政府同美國國務院都視佢為恐怖主義組織，因爲呢個組織主張推翻日本皇室同埋日本政府，同時嘗試喺全世界推動「革命」。

簡史
日本赤軍喺1969年由日本共產主義者同盟分離，1971年由重信房子同埋丸岡修喺巴勒斯坦正式宣告成立，1974年定名為「日本赤軍」。
2000年11月，日本赤軍「最高指導者」重信房子喺大阪府高槻市落網。2001年4月，重信房子喺監入面寫咗《日本赤軍解散宣言》（日文：日本赤軍としての解散宣言），宣告日本赤軍解散。

發動恐襲
自1970年代到1980年代，日本赤軍向全世界從事多宗恐怖活動。
特拉維夫機場掃射事件：1972年5月30號，24名平民同2名日本赤軍成員喪生
杜拜日航劫機事件：1973年7月20號
拉裕事件：1974年1月31號
日本駐科威特大使館佔領事件：1974年2月6號
海牙事件：​​1974年9月13號
馬來西亞吉隆坡事件：1975年8月4號
達卡日航劫機事件：1977年9月28號
馬來西亞航空653號恐怖劫機事件：1977年12月4號
雅加達事件：1986年5月14號
三井物產支店長綁架案：1986年11月15號
那不勒斯事件：1988年4月
日本軍

日本軍係大日本帝國嘅軍隊，由1868年到1945年期間活躍。

歷史
喺1868年，日本經過明治維新之後，成立咗呢支日本軍，開始佢嘅工業化過程。到1945年，經過打完第二次世界大戰之後，最終日本投降，正式解散支軍隊。到重寫憲法之後，成立咗依家嘅日本自衛隊做軍隊。

分支
隊軍隊主要分做陸軍同埋海軍，而隊空軍就分咗入去呢兩隊入面。
日本銀行

日本銀行係日本嘅中央銀行，1882年創立，總部喺東京。佢負責發行日本嘅法定貨幣日圓。
日本鐵道

JR集團（日文：JRグループ），或者叫日本鐵道（粵拼：jat6 bun2 tit3 dou6；日文：日本鉄道(Nihon Tetsudō)），係日本國有鐵道屬下嘅民營企業，包括咗北海道旅客鐵道，東日本旅客鐵道，東海旅客鐵道，西日本旅客鐵道，四國旅客鐵道，九州旅客鐵道同日本貨物鐵道。另外，上面提及到嘅公司重有個別縮寫，例如「JR東日本」等等。個名出喺Japan Railways。
1987年4月1號，JR從日本國有鐵路（國鐵，JNR）根據地域同唔同嘅範疇繼承有關嘅業務，成為12個法人團體嘅總體。由於國營鐵路嘅英文減筆係JNR（英文：Japanese National Railways），所以有好多講法係刪咗代表國有嘅N字而變成今日嘅「JR」。實際上嗰時有諗過將個名改成NR（N係「日本」喺平假名［にほん］嘅羅馬字第一字）。

JR集團
整體嚟講，要強調呢間公司，好少齋叫JR，而叫JR集團（日文：JRグループ）。但呢個集團有自己獨立嘅公司，除咗鐵道總研（JR總研）同JR系統（JRシステム）之外冇同公司之間有相互持股嘅關係，又或一間控股公司代表成個集團統轄集團內冚唪唥公司嘅情況。由於似呢種分散式嘅集團架構喺營運政策同經營策略上，每間公司有好強嘅獨立性，但透過可以互相乘搭人哋嘅列車同車票制度嘅共通化等措施，起到大地區範圍嘅協調合作機制。
喺JR集團內，有6間旅客業務公司，1間貨運業務公司，亦有負責鐵路嘅研究機構（公益）及電腦系統嘅公司，同根據有關旅客鐵道股份公司及日本貨物鐵道股份公司法律（JR公司法）而成立嘅公司唔同，兩者同時喺同一個集團存在。喺當中，負責旅客業務嘅公司亦喺旗下擁有各自嘅JR巴士及JR酒店集團等公司。
日本長鰭蝠魚

日本長鰭蝠魚（學名：Dibranchus japonicus）係棘茄魚科長鰭蝠魚屬嘅其中一個種。
日本限定Super遊

《日本限定Super遊》（英文：Super Travels Limited）係香港電視廣播有限公司嘅遊埠節目，由曾志偉、周奕瑋、陳嘉慧、余思霆、鄺潔楹做主持，喺2023年7月22號到8月26號逢禮拜六20:30到21:00喺翡翠台播。節目主持會去日本遊覽一啲獨特嘅地方。

節目調動
2023年8月12號：由於播《獎門人開心Party感謝祭》，所以停播一次。
秋葉龍兒

秋葉龍兒（1984年6月13號—）係日本足球員，司職中場，效力過名古屋八鯨，及仙台七夕。
秋香怒點唐伯虎

《秋香怒點唐伯虎》（英文：In the Eye of the Beholder）係無綫電視古裝粵語電視劇，由胡杏兒、陳豪領銜主演，監製劉家豪。套劇2010年首播。

內容
大明高人唐伯虎係江南四大才子之首，佢好多情，力敵美艷女色秋香。
秋野央樹

秋野央樹（1994年10月8號—）係日本足球員，司職中場，效力湘南比馬。
秋葵

秋葵（粵拼：cau1 kwai4；學名：Abelmoschus esculentus），又叫黃秋葵（wong4 cau1 kwai4）、咖啡黃葵（gaa3 fe1 wong4 kwai4），俗名羊角豆（joeng4 gok3 dau2）、潺茄（saan4 ke2），廣東話叫毛茄，係錦葵科秋葵屬嘅一年生草本植物，原產非洲埃塞俄比亞附近同亞洲熱帶地區。

名
英文叫okra，舊時寫ochar。

樣
植株一般有2米高。葉10～20cm長嘅掌形分裂品種，有5～7個裂片，個個都有硬毛。花直徑4～8cm，花瓣由白到黃，底有紅或紫斑點，生喺主枝嘅葉杈位。果係長形蒴果品種，一般5～6隻角，先端尖，有毛，入面有好多籽。

用途
秋葵嘅果喺煮熟之後，用嚟當菜食，甚至有利咽、通淋、下乳，調經嘅藥用功效，但有胃腸虛寒、消化功能唔好、成日肚疴啲人唔可以食太多。
秋谷智子

秋谷智子，係日本嘅一個女藝人同埋配音員。
秋：故事

《秋：故事》係台灣樂團蘇打綠出嘅第九張專輯。喺2013年9月18號由林暐哲音樂社同環球唱片發行。

簡介
呢張專輯歌詞入面嘅歌詞保留咗吳青峰嘅手寫字風格。

銷售成績
2014年9月17號，蘇打綠喺北京開咗新碟《秋：故事》發佈會，全球同步發行宣佈預購量已經攞到15萬張。
科伊科伊人

呢篇科伊科伊人係關於族群嘅楔位文章，仲未完成嘅。麻煩你幫手補充佢嘅內容。
第十甫

第十甫係中國廣東省廣州市嘅其中一個地名，呢個地方喺荔灣區入面，從文昌南路同埋第九甫、十八甫北路嘅交界尐一直去到十六甫大街嗰度，依家呢度係個繁華嘅商業區。
第十二屆鮮浪潮國際短片節

第十二屆鮮浪潮國際短片節係香港短片競賽同國際短片展，喺2018年舉行。
第十五屆鮮浪潮國際短片節

第十五屆鮮浪潮國際短片節係香港短片競賽同國際短片展，喺2021年舉行。
第十八屆鮮浪潮國際短片節

第十八屆鮮浪潮國際短片節係香港短片競賽同國際短片展，喺2024年6月14號至7月6號舉行。
第十四屆鮮浪潮國際短片節

第十四屆鮮浪潮國際短片節係香港短片競賽同國際短片展，喺2020年舉行。
第十六屆鮮浪潮國際短片節

第十六屆鮮浪潮國際短片節係香港短片競賽同國際短片展，喺2022年7月22號至8月6號舉行。
第十四代斯塞莫同京荷恩伯爵克勞德·鮑斯ー利昂

第十四代斯塞莫同京荷恩伯爵克勞德·鮑斯ー利昂（英文：Claude Bowes-Lyon, 14th Earl of Strathmore and Kinghorne，1855年3月14號—1944年11月7號），原名克勞德·佐治·鮑斯ー利昂（英文：Claude George Bowes-Lyon），1937年由蘇格蘭貴族升為聯合王國貴族，做過名譽郡尉。同時亦係伊利沙伯王太后老豆、伊利沙白二世阿公。
第十屆鮮浪潮國際短片節

第十屆鮮浪潮國際短片節係香港短片競賽同國際短片展，喺2015年舉行。
最細公倍數

最細公倍數（Least Common Multiple，簡寫L.C.M.），又叫最小公倍數，係兩個或以上嘅整數入面嘅最細嗰個倍數。譬如12同10嘅最細公倍數就係60。數學會用嚟表示a同b呢兩個數字嘅最細公倍數。

定義
假設有兩個整數。最細公倍數係一個正整數符合以下條件：
同埋。
如果有另一個整數係符合同埋，咁必須符合。

最細公倍數公式
求兩個整數嘅最細公倍數，可以利用以下公式：
證明：
假設。根據GCD嘅定義，同埋，係某啲整數。
將上面兩條式乘埋，得出而家將，咁。即係又係嘅倍數，又係嘅倍數，咁就係一個公倍數。
假設係同是但一個公倍數。咁樣，同係某啲整數。
同時同都有GCD，咁就可以用比舒公式，得出，同係某啲整數。
而家要計算除，如果除得盡嘅話，就係最細公倍數。因為係其中一個公倍數，所以一定可以被同除得盡。因此，所以。所以係最細公倍數。

例子
如果要搵12345同246810既LCM。
利用輾轉相除法，得知。
所以，。

推論
假設有兩個整數，佢哋係相對質數，咁佢哋嘅最細公倍數就係。
證明：
利用最細公倍數公式得知，。
因為同嘅GCD係1，所以。
最新韓程

《最新韓程》（英文：Korea Dispatch）係香港電視廣播有限公司嘅遊埠節目，由葉韋彤（Krystal）做主持，用南韓做主題。節目喺2019年2月2號到4月20號香港時間逢禮拜六20:30到21:00喺J2播。

節目調動
2019年3月9號：由於直播《賽馬直擊：杜拜超級星期六賽馬日》，所以停播一集。
2019年3月30號：由於直播《賽馬直擊：杜拜世界盃賽馬日》，所以停播一集。
最愛笑的人

《最愛笑的人》係香港歌手譚詠麟嘅第15張國語專輯。
最細包圍框

喺應用上，做電腦圖像嘅演算法成日會用最細包圍框嚟做一啲「唔使好精確，要做得快」嘅運算。例子可以睇吓碰撞探測。
要計「同坐標軸平行」嘅最細包圍框唔係咁簡單。
最愛母飯開

《最愛母飯開》（Taste of My Home），係香港電視娛樂製作嘅飲食節目，由鄭欣宜、英健朗主持，2020年1月20號到2月7號始逢禮拜一到五22:30-23:00喺ViuTV播。節目每集會去唔同嘅屋企，介紹負責煮飯嘅阿媽或者父兼母職嘅阿爸，聽下佢哋嘅故仔。
最深刻的愛

《最深刻的愛》係香港歌手蘇永康嘅唱片，喺1995年3月22日推出。
最熟悉的陌生人

《最熟悉的陌生人》（Stolen Homelands，粵語意思：最熟嘅生保人），係香港電視娛樂製作嘅遊埠節目，2018年9月3號到9月21號逢禮拜一到五22:30-23:00喺ViuTV播，由李靖筠、唐寧、陳淑莊、周祉君主持。節目名嘅意思係指打咗好多年工嘅外傭，而節目主持會同佢哋嘅外傭返外傭鄉下，了解佢哋喺鄉下嘅生活。
紫藤

紫藤（粵拼：zi2 tang4；學名：Wisteria sinensis）係蝶型花科紫藤屬嘅落葉藤木。原產中國、日本同北美洲。

樣
枝粗，紙質，多數向左邊旋轉嚟生。花紫或深紫，成串噉掛喺綠葉藤下邊，睇落去幾靚吓；每年3～4月開花，每串開廿卅朵。

適應環境
植株適應能力都好犀利下。佢禁凍同濕、爛地，但唔可以移植。佢亦禁綁，對其它植物有絞殺作用。

用途
紫藤可以做花卉，亦可以用嚟做藥。藥用方面，佢可以消除浮腫同關節疼痛同腸寄生蟲病嘅功效。
紫金

紫金喺中國廣東，家下係河源市嘅縣，叫紫金縣。明清時叫永安縣。

山
紫金西南有越王山。東南有南嶺。。

水
紫金南有秋香江，又叫欖溪，出縣東雞公嶺，西南流，同南山水合，到河源入東江，向西，神江、義容江亦入東江。南琴江，源出公阬嶂，南流到米潭，向東北入長樂。北琴江亦到長樂，合於南琴江，佢下流係梅江。。

史
大明隆慶三年正月辛未，卽一五六九年二月十二號，置永安縣。
大清時紫金叫永安，歸惠州府，有馴雉里、寬仁里二巡司。。
一九一四年，民國三年，改名紫金縣。縣城東面有紫金山，城就係佢上面，因而改名。
紫金山東站

紫金山東站係一個中國嘅高鐵站。
呢個站宜家被視作幽靈車站，好少乘客使用，狀態亦引起一啲人對於中國高鐵同基建過度擴張情況嘅關注。
紫薯

紫薯係一類甘薯，個樣似長身嘅番薯，個樣紫色，有好多花青素，帶甜味。紫薯好多時都畀人用嚟整甜品，尤其係日本。
紫蘭臺

紫蘭臺（英文：Tse Lan Terrace），係香港堅尼地城一條馬路，亦係西環七臺其中一個。
紫金牛科

紫金牛科（學名：Myrsinaceae）係雙子葉植物綱杜鵑花目嘅一個科。
米拿現

米拿現（？—前742年）係北國以色列國王，前752年到前742年在位，屬聖經列王紀下嘅時期。
米拉·艾麗雅娜·慕克里

米拉·艾麗雅娜·慕克里（馬來話：Meera Alyanna binti Mukhriz，暱稱Ally Mukhriz，1995年6月13號—）係馬來西亞第四同第七任首相馬哈迪嘅孫女、吉打州第11任同第13任州務大臣慕克里·馬哈迪嘅女。畢業於英國倫敦大學。
2020年8月21號，艾麗雅娜同老公喺酒吧消遣，因抵觸復原行動管制令而俾警察拉咗。

個人生活
2019年4月23號，艾麗雅娜被選為馬來西亞知名服裝設計師李坤輝（Khoon Hooi）喺嗰年開齋節系列設計嘅代言人。對於成為李坤輝2019年金色開齋節時裝週嘅模特兒，艾麗雅娜表示非常榮幸，亦感謝對方選擇同相信佢能夠勝任呢系列服裝。
2020年2月20號，艾麗雅娜同阿茲拉（Ezran Daud Cheah）成婚，婚禮同晚宴分別喺首都住家同武吉端姑酒店舉行，馬哈迪夫婦都有出席。
艾麗雅娜亦經常活躍於社交媒體Instagram，佢喺Instagram有超過20萬名追隨者。

違反復原行動管制令被捕
2020年8月21號，艾麗雅娜同老公喺酒吧消遣，因抵觸復原行動管制令而俾警察拉咗。佢老豆慕克里·馬哈迪事後證實呢件事，並感謝吉隆坡警方採取嚴厲同公平嘅行動。
8月28號，艾麗雅娜透過社交媒體Instagram發文承認自己因為出席一場生日派對而俾警方拉咗，並為自己嘅行為道歉。唔少網民留言，對佢肯承認犯錯嘅態度表示讚揚，「慶幸你冇濫用你爺爺（指前首相馬哈迪）嘅權力」，「至少你肯認錯，嗰位部長（指原產業部長莫哈末凱魯丁）太令人失望喇」。
米本千珠

米本千珠 ，係日本嘅一個配音員，小說家，出名嘅配音作品有Persona4 the ANIMATION。

配音作品一覽
呢個表唔完整，歡迎加料。
米本拓司

米本拓司（1990年12月3號—）係日本足球員，司職中場，曾經喺2010年爲日本足球代表隊出場1次。
米底亞王國

米底亞王國（粵拼：mai5 dai2 aa3 wong4 gwok3；英文：Media 或者 Medes，/ˈmiːdz/；古波斯文 Māda-；古希臘文：Μῆδοι），基督教譯瑪代，係古代波斯嘅一個王國，位置喺而家嘅伊朗附近。
米底亞人講米底文，佢哋住喺伊朗西部（英文：Western Iran）同伊朗北部（英文：Northen Iran）之間一個嗌米底（英文：Media (region)）嘅地區。公元前11世紀左右，佢哋佔領咗伊朗西北部山區同美索不達米亞東北部同東部叫哈馬丹（亦巴坦那）嘅地區。聽講佢哋喺西元前8世紀就喺伊朗崛起咗。喺公元前7世紀，伊朗西部同某啲領土都畀米底王國統治過。
米德哈特帕夏

米德哈特帕夏（土耳其文：Midhat Paşa，1822年10月18號—1883年4月26號），係鄂圖曼帝國嘅法學家、政治人同埋大維齊爾，喺任內佢領導制定咗《鄂圖曼帝國憲法》。
米德拉什

米德拉什 (Midrash) 希伯來文音譯:[ מדרש]; plural midrashim, 有“解釋”、“闡釋”嘅意思，佢係用嚟對《塔納赫》進行通俗解釋同闡述嘅布道書卷。本書跟返《塔納赫》各卷順序編排，然後將《塔納赫》每卷加上米德拉什稱呼，例如出埃及記，喺《米德拉什》入面就叫做“出埃及記米德拉什”
米德拉什 大約喺 6-10世紀成書。
米暹

米暹（英文：mee siam)，係一種喺星加坡同馬來西亞都幾受歡迎嘅幼米粉。馬拉話嘅意思係暹羅麵。
紅棗

紅棗（粵拼：hung4 zou2；學名：Ziziphus jujuba），又叫蜜棗（mat6 zou2），係鼠李科棗屬嘅落葉喬木，原產中國大陸，而家喺華中、華南、北印度、西亞嘅黎巴嫩以東地區、南歐地區都搵到。

樣
植株高6～12ｍ，胸徑3~7dm。果細粒，又紅又甜。

習性
佢對環境嘅適應能力都好犀利下。佢禁熱頭、凍同乾旱、水浸天，但唔禁沼澤地同重度鹽鹼地。喺比較深厚兼肥嘅土地先至生得快。

用途
佢嘅果可以做藥同生果，有改善肝功能兼醫到心腦血管疾病。除咗生食之外，亦可以整成乾品、果汁、酒、飲料都得。喺廣東，多數人會用佢煲湯（譬如清補涼）或糖水（譬如雪蛤膏）。佢嘅木可以整高檔傢俬或木雕工藝品。
紅椒雞

紅椒雞（Chicken paprikash）係匈牙利菜式，將雞肉連同紅椒粉嘅汁醬一齊燴，好多時配德式刀削麪食，亦可以配細闊麪或者白飯。
紅棉大道

紅棉大道（粵拼：hung4 min4 daai6 dou6）係中國廣東廣州嘅南北走向嘅主幹道，喺花都區，南邊從工業大道開始，一直向北去到田心路嗰頭。

概要
全長8公里，闊14~48米，雙向2~8車道。馬路南闊北窄。
紅樂道

紅樂道（英文：Hung Lok Road），係香港九龍紅磡嘅一條馬路，由紅荔道開始，去到紅鸞道。
紅梅谷路遊樂場

紅梅谷路遊樂場（英文：Hung Mui Kuk Road Playground）係香港一公園同遊樂場，喺田心紅梅谷路，行政上歸沙田區。設施有硬地球場同五人足球場。
維基同享有多媒體嘅嘢：Hung Mui Kuk Road Playground
查理李

查理李（英文：Charles Ray， 1891年3月15號—1943年11月23號）係一個美國嘅男電影導演、製片人、編劇、作家、演員、舞台劇演員、電影演員，佢喺1911年出道。
查理柯士甸

查理柯士甸（粵拼：caa4 lei5 o1 si6 din6，英文：Charlie Austin，1989年7月5號—）係個英格蘭足球員。1987年喺亨格福度出世。司職前鋒。而家由英超球會西布朗借返去以前踢過嘅昆士柏流浪。
查理斯貝爾

查理斯貝爾（Charles Bell，1774年11月12號—1842年4月28號）係蘇格蘭醫生，唔單止發現脊髓入面感覺神經同運動神經嘅分別，重發現咗貝爾氏麻痺症呢隻病。
結腸癌

結腸癌，又叫大腸癌、結腸直腸癌、結直腸癌，即係腫瘤嚮大腸、直腸同闌尾增生，由腺瘤性息肉變成癌。嚮西人地方，係第三成日見嘅癌，第二死人嘅癌。
維基同享有多媒體嘅嘢：Colorectal cancer
結膜

結膜（英文conjunctiva，複數conjunctivae）係眼皮入便，眼白前面嘅一層佈滿血絲嘅膜，佢嘅作用係分泌黏液同眼淚，用來潤滑同埋殺菌。
絕世天劫

《絕世天劫》（Armageddon）係一部1998年嘅美國科幻災難電影，由米高比爾執導。主演係布斯韋利士、賓艾佛力、莉芙泰萊。
絕世好Bra

《絕世好Bra》（英文：La Brassiere）係2001年上畫嘅港產片，由劉青雲、古天樂、劉嘉玲、梁詠琪主演，陳慶嘉、梁柏堅執導。故仔講有間胸圍公司請咗兩個男設計師去研發「絕世好Bra」。
結節性硬化症

結節性硬化症（英文：tuberous sclerosis complex，縮寫 TSC）係一種罕見嘅多系統先天性疾病，會喺腦部、心臟、腎臟、皮膚同埋其他器官出現良性腫瘤，因此病患可能出現癲癇、發育遲緩或者臉上皮脂腺瘤等症狀。 本病在每十萬人中，約有7至12人發病。
結論

結論（粵拼：git3 leon6；英文：conclusion / logical consequence）係一個論證當中由前件推導出嚟嗰一部份。而如果話 A 蘊含（粵拼：wan5 ham4；imply）B，意思即係話 A 係真表示 B 必然都會係真。
結腸

結腸係大腸中間同最主要嗰截，通去直腸，前面就係盲腸。
結衣菜

結衣菜 ，係日本嘅一個配音員。

配音作品一覽
呢個表唔完整，歡迎加料。
絕世好工

《絕世好工》（英文：The Dream Job），係新加坡新傳媒私人有限公司製作嘅時裝電視劇，2016年首播，由吳岱融、陳泓宇、張振寰、林慧玲、歐萱同埋方偉傑領銜主演，梁來玲監製。
米澤圓

米澤圓 ，係日本嘅一個配音員，出名嘅配音作品有K-ON!。

配音作品一覽
呢個表唔完整，歡迎加料。
米津玄師

（日文：米津 玄師／よねづ けんし Yonezu Kenshi */?，1991年3月10號—）係日本一個男性音樂家。喺德島縣出世，代表作有日劇《不自然死因研究所》嘅主題歌《Lemon》，呢首亦係佢嘅第8首單曲。
米津美和

米津美和（1979年12月4號—）係日本足球員，踢前鋒，曾經喺2009年為日本女子足球代表隊出場2次。
米海爾八世

米海爾八世（拉丁文：Michael VIII Palaiologos，1224年—1282年12月11號），係拜占庭帝國巴列奧略王朝嘅第一位皇帝。佢喺1261年7月消滅拉丁帝國並收復咗君士坦丁堡，之後佢重建拜占庭帝國，開創咗巴列奧略王朝統治嗰段時代。
米澤令衣

米澤令衣（1996年7月20號—）係日本足球員，司職前鋒，效力山口雷法。
米海一世

米海一世（羅馬尼亞文：Mihai I，1921年10月25號—2017年12月5號），又譯米高一世、米哈伊一世，係羅馬尼亞王國最後一任國王，分別響1927年至1930年、1940年至1947年在位，一共在位大概十年。

早年
1927年嘅米海一世
米海王子1921年10月25號響羅馬尼亞王國錫納亞附近嘅佩雷斯城堡出世，老豆係時任王儲卡羅爾，阿媽係希臘公主伊莉娜，阿爺係時任羅馬尼亞國王費迪南一世，阿公就係康士坦丁一世。

第一次統治
老豆卡羅爾本身並唔中意伊莉娜，所以佢響1925年同二奶Magda Lupescu私奔，兼且放棄王位繼承權，米海王子升為王儲。1927年7月20號，阿爺費迪南一世過身，當時只有5歲嘅米海登基做國王，成為當時歐洲最後生嘅國王。由於佢太細個並冇處理政事嘅能力，所以由阿叔尼古拉王子、大主教米龍同大法官Gheorghe Buzdugan攝政。直至1930年6月，由於當時羅馬尼亞面臨大蕭條，啲政客要求卡羅爾返羅馬尼亞，於是發動政變令米海退位做王儲，卡羅爾返嚟做國王。
米海後嚟響一間由佢老豆成立嘅特別學校讀書。1939年，米海加入羅馬尼亞參議院。

第二次統治
米海一世同伊昂·安東尼斯古
1940年9月，卡羅爾二世因為羅馬尼亞畀人搶走好多領土而畀新上任、親法西斯嘅軍人總理伊昂·安東尼斯古迫住落台，年僅18歲嘅米海被迫再次登基。雖然佢擁有一切國王嘅權利，亦係軍隊名義上嘅最高領導人，但佢只係安東內斯庫嘅傀儡。同年11月，羅馬尼亞加入軸心國。米海先後兩次同阿道夫·希特拉食飯，亦見過意大利總理貝尼托·墨索里尼。
1944年，二戰局勢已經開始對軸心國不利，但當時由安東尼斯古控制嘅羅馬尼亞依然冇退出嘅意思。蘇聯已經兵臨城下，仲就快打到首都。米海被迫發動政變，下令拉咗安東尼斯古，任命新總理彼得魯·格羅查。羅馬尼亞隨即宣佈加入同盟國，脫離軸心國，同蘇聯簽停戰協議，羅馬尼亞承認自己係畀蘇聯「打低」，蘇聯於是入城控制羅馬尼亞。之後羅馬尼亞積極同蘇聯、美國等盟軍合作。1945年二戰玩完後因為呢單嘢而獲得勝利勳章。
米海一世響1947年簽嘅退位文件
響二戰玩完後，逼於政治壓力，米海並冇親政嘅機會，當時政府由總理彼得魯·格羅查控制。好快，全國就畀羅馬尼亞共產黨控制，佢再次做傀儡。響1945年去到1946年，米海試過用唔簽由格羅查提交嘅法令嚟反抗格羅查、要求格羅查辭職走人等等，但呢啲招數成效唔大，佢最終放棄反抗。
1947年11月，佢到英國參加表哥菲臘王子同英國時任王儲伊利沙伯嘅婚禮。
1947年12月30號，原本仲籌備緊慶祝新年嘅米海一世畀格羅查帶到由共產黨控制嘅伊利沙伯城堡，發現城堡外面俾共產黨軍隊包圍。國王畀一人持槍要脅、加上等唔到忠於佢嘅羅馬尼亞軍支援下，被迫簽署一份由共產黨預先準備好嘅退位文書。跟住共產黨政府就宣佈廢除君主立憲制、成立羅馬尼亞社會主義共和國。
米海一世對於自己被迫退位嘅細節嘅講法隨住時間而有所變化。響50年代至70年代，佢話見到響宮殿周圍有好多人攞槍，又話格羅查試圖以某種方式去補償佢嘅退位，指出如果佢唔應承，唔單些佢條命保唔住，仲可能令到好多人被共產黨政權拉、引發內戰。不過，由90年代開始，佢就話係格羅查要脅要下令殺死一千名學生。
跟據英國外交、聯邦及發展事務部響2005年嘅解密文件，當時國王響羅馬尼亞嘅資產係50萬瑞士法郎。而跟據格羅查同蘇聯領導人史太林之間嘅秘密談話，話米海響退位前無耐得到共產黨畀佢嘅50萬瑞士法郎。米海一世並唔承認，話共產黨唔畀自己帶走響羅馬尼亞嘅資產，除咗四架車之外。

流亡
米海被迫流亡。響1948年3月，米海話呢次退位係非法，認為自己仲係羅馬尼亞合法嘅國王。佢先後流亡意大利佛羅倫斯、瑞士洛桑、英國漢普郡，最後響1956年同老婆定居響瑞士韋爾蘇瓦。佢先後做過農民、飛行員、生意人同證券經紀人。
自從1940年老豆卡羅爾被推翻後，米海就再冇同佢見面。佢認為同老豆見面冇意義，亦認為老豆多次響公開場合羞辱佢阿媽，最後就連卡羅爾嘅葬禮都冇出席。

回國
2014年，羅馬尼亞出咗一系列郵票，其中圖入面嘅人就係米海一世
1990年，佢用丹麥護照搭飛機到布加勒斯特亨利·科安德國際機場，係佢43年嚟第一次返鄉下。1992年，響羅馬尼亞政府嘅批準下，到酒店發表演講。1997年，佢重新獲得羅馬尼亞公民身分。
米海一世響晚年並唔尋求恢復王位，既唔鼓勵又唔反對恢復君主制嘅活動。佢響1990年話：「如果人民想我返嚟，我當然會返。羅馬尼亞人要求受咗好多苦，佢哋有權去決定佢地嘅未來。」2011年10月25號，響佢90歲生日嗰陣，佢響羅馬尼亞議會發表講話：「由我做國王開始已經過去咗84年，我可以一啲都唔猶豫咁話畀所有羅馬尼亞人聽，除咗自由同民主，我們最需要獲得嘅係身份認同同埋民族尊嚴。呢啲亦係在座各位位羅馬尼亞精英要擔負嘅重任。」
根據響2007年嘅民意調查，只有14%嘅人想羅馬尼亞恢復君主制。不過咁，米海一世嘅聲望幾高，尤其響晚年嗰陣。響2013年嘅一個民意調查，45%嘅人對米海國王有住好嘅睇法，對佢有壞睇法嘅只有6.5%。
佢亦發揮出佢嘅外交作用。響1997年至2002年期間，佢訪問歐洲好多國家，說服佢哋畀羅馬尼亞加入北約同歐盟。
2011年，佢宣佈放棄一切對「荷亨佐倫親王」嘅要求，退出荷亨佐倫家族。
2016年，皇家委員會宣佈國王退休，事務由大女瑪格麗塔公主處理。佢畀人診斷出有慢性白血病同埋鱗狀細胞癌。
2017年12月5號，米海一世響細女嘅倍伴下過身，終年96歲。佢嘅遺體由羅馬尼亞政府以軍機運返國家，以國葬儀式落葬。佢嘅國葬儀式係羅馬尼亞最大嘅葬禮之一，好多其他國家嘅元首亦有出席。羅馬尼亞總統克勞斯·約翰尼斯讚米海一世係「為羅馬尼亞歷史書寫咗一燦爛篇章，值得人民去多謝」。

婚姻
1948年6月10號，米海一世同波旁-帕爾馬王朝嘅安娜響希臘雅典結婚。兩個人係響菲臘王子同英國時任王儲伊利沙伯嘅婚禮上識嘅。由於安娜係天主教徒，而米海係東正教徒，而要獲得天主教會豁免，就要唔係信天主教嘅一方應承將兩個人第日嘅細路成為天主教徒。米海唔應承，因為咁樣會違反羅馬尼亞憲法。結果，佢哋響冇受到天主教會豁免嘅情況下結婚，仲要係照東正教儀式去搞，自然呢次婚姻冇被天主教會承認。後嚟兩公婆響摩納哥聖查理斯羅馬天主教堂照天主教儀式結多次婚，符合返天主教規。兩個人有五個女：
瑪格麗塔公主
愛列娜公主
伊莉娜公主
蘇菲亞公主
瑪麗亞公主
米活

米活（Michael Midwood，1976年4月19號—）係英倫足球員，喺Huddersfield出世。佢司職前鋒，喺香港嘅愉園、快譯通都踢過。而家係Ealandians A.F.C.嘅教練。
呢篇係同香港文化、康樂或運動有關嘅楔位文章。你可以透過編輯或修訂增加佢嘅內容。
米澤剛志

米澤剛志（1969年2月6號—）係日本足球員，司職後衞，效力過磐田山葉，及大阪飛腳。
羅特列克

羅特列克（Henri de Toulouse-Lautrec，1864年11月24號—1901年9月9號）係法國畫家，風格屬後印象派，係19世紀後印象派其中一位代表畫家。
羅爾斯頓·占士

羅爾斯頓·占士（粵拼：lo4 ji2 si1 deon6 zim1 si2*6；英文：Rolston James；1975年12月21號—2002年12月16號）係千里達多巴哥足球員，司職前鋒，喺香港嘅愉園踢過半季。
2002年12月，占士喺千里達嘅屋企入面同入屋行劫嘅持槍賊人糾纏，結果身中五槍當場死咗。
羅特尼斯島

羅特尼斯島（英文：Rottnest Island）係西澳洲西面一個島，面積19平方公里。常住人口只有大約100人，但係每年有大約50萬遊客到訪羅特尼斯島。
羅爾德·達爾

羅爾德·達爾（英文：Roald Dahl，1916年9月13號—1990年11月23號）係英國兒童文學作家、劇作家同短篇小說作家，早年做過英國皇家空軍飛行員同駐外情報官。
羅犖銘

羅犖銘，香港親中派政治人物。

政治立場
佢政治立場係親中派，曾經以『黒暴』形容爭取民主嘅香港反送中運動。
羅理基博士大馬路

羅理基博士大馬路（葡文：Avenida Dr. Rodrigo Rodrigues）係澳門大堂區一條馬路，由加思欄馬路、南灣大馬路、葡京路、賈羅布大馬路交界，去到友誼大馬路，長1.47公里。
羅漢齋

羅漢齋係一種中式齋菜。呢味菜式材料包括各種蔬菜、菇菌、豆製品，混合老抽同其他調味料。亦可以加海鮮同蛋來煮葷菜。用嘅配料可以有好大差別。有講法話羅漢齋呢個名，係因為呢味菜式嘅用料繁多，有成18種或以上，同十八羅漢嘅故事類似。
細階

細階，西方字母書體一類，相對於大階而言，亦叫小階。大階字母嘅等高，細階字母就唔係。細階曲綫多，方便書寫。為現時書流行嘅書體，而大階只會特定地方用。
細階好後期先至出現。至少字母都只有大階，希臘字母係咁，羅馬字母係咁。大階筆劃多數直，正正方方，而且等高咁。嗰時寫喺莎草紙上，較為粗糙。後尾有羊皮紙，較為順滑，希臘字母首先寫字出現一種書體，寫起來多曲綫，但仍然等高。由開頭似大階咁，漸漸脫離大階個樣。但佢仍未脫離等高。拉丁字母亦跟隨。到好後期啲字有更多花款裝飾，突破咗等高，成為小階。到依個時候，就出現大小階之分。而書寫以小階為主，大階只留喺特別用例。
細路開電視

《細路開電視》（Telekids）係香港奇妙電視製作嘅細路節目，由2019年5月13號到2022年12月31號每日下晝喺HOY TV首播。呢個節目係根據免費電視牌照規定每日半個鐘嘅自製細路節目，去到2023年1月1號由另一節目《放學先好玩》取代。

常規播映時間
2019年5月13號開始：逢禮拜一到五18:00－18:30及禮拜六、日16:30－17:00播放。
2020年3月30號開始：配合《明日也晴朗》復播，《細路開電視》改為禮拜一至五17:00-17:30播放，而禮拜六、日播放時間唔變。

主持
而家主持陣容包括鄺芷凡、林靜莉、簡采恩同連佳麗，而前主持包括陳皓雲、植詠珊、霍嘉恩、李麗珊、盧頌恩、黃芳雯。
細闊麪

細闊麪（Tagliatelle），或者寫做細寬麵，係種意式麪，麪條比較闊，但無闊麪咁闊，通常闊6.5到10毫米。
細靜脈

細靜脈係微循環入面一種比較細嘅血管，比毛細血管大一啲。細靜脈將毛細血管入面冇乜氧氣嘅血集埋一齊，輸送到靜脈入邊。然後由靜脈運返去心臟。細靜脈嘅直徑細到8微米，大到100微米，響毛細血管會合嗰陣就形成細靜脈。

結構
細靜脈壁有三層：內皮層係由鱗片狀嘅內皮細胞組成，有生物膜嘅作用，中間層係肌肉同彈性組織，而外層就係纖維連結組織。中間層發展得唔係幾成熟，所以細靜脈嘅壁厚唔夠細動脈厚。因為細靜脈壁穿透性好，所以液體同埋血細胞都可以穿過細靜脈壁。
細路義工隊

《細路義工隊》（V Kids）係香港電視娛樂製作嘅兒童節目，2017年10月1號開始逢禮拜日喺17:30-18:00喺ViuTV播，主持係朱汶欣。節目會介紹香港嘅細路義工隊。
細輕仔

細輕仔，原題輕仔同佢亞媽，德文童謠，一八六〇年出版，一個先生作歌詞，當時德國尚未統一，眾邦林立。歌詞取材自一八三五年嘅一首詩，叫認人。本身歌詞三段，後人改詞，有二段版，有一段版。又本身故仔歌，再變唱遊歌。第三段，唱遊歌又有佢變化。原詞註腳嘅 ｢調寄去遠嘅嗰度｣，指嘅其實係十八世紀德法兩地間嘅一首獵歌嘅頭一句，佢嘅曲調有唔少歌改詞用，但係由於細輕仔變到好流行，好多時用佢名代表。
故仔第一段，話細輕仔年少離家，聞盪天下。出門時，細輕仔興高采烈，亞媽就喊晒咁。第二段細輕仔出去見過世面，過咗唔知幾年，都變大輕仔，樣都唔同晒，想返屋企。第三段，亞輕返家鄉，掂行掂過無人識佢。家姐細妹睇樣都唔知。然而亞媽一認就知亞仔返來。

一九〇〇年左近，德國就好興敎細蚊依支歌，幼稚園有敎，家教亦敎。就此有其他地方版本。支曲世界各地都出名，之不過有啲地方歌詞改到九唔搭八，面目全非。英文改寫到講扒艇，重有講雀講蠅。希伯萊文改講幼稚園。日文伊沢修二經英文傳入支曲，引入時話西班牙歌，至今有唔少日本歌書寫話西班牙。後尾野村秋足改做蝶蝶，講蝶飛，部份有歌頌日王，戰後一九四七年改詞去除，題改用平假名。韓文改自日文，都講蝶。中文有個版本小蜜蜂，講蜜蜂勤力，然而同名都幾個版本，何況又有其他名版本。同一種文都唔同改詞。香港戰後教育署出版小學生歌集，寫咗詞叫五月歌，雖則話德國民歌，都同原詞無關。就咁，道道甚至人人叫法不一。
Audio playback is not supported in your browser. You can download the audio file.
常見曲式咁。之不過並非唯一變化。

文
德文名 Hänschen klein，廣東音似輕申解。德文為屈折語，字變形就化字義。Hans（類似粵拼：haan1 si̷4）本同英文 John 一樣，至終化自希伯萊文 יוֹחָנָן（類似粵拼：jou6 haa6 naan1），｢上帝係慈悲嘅｣ 咁解。而字尾 -chen 就為屈折，將字義化細，但係亦都將原字變音（Hans 變 Häns，類似粵拼：hen1 si̷4）。亞輕細咗就即廣東話輕仔，而 klein 就解細，即係細輕仔。
細香蔥

細香蔥（粵拼：sai3 hoeng1 cung1；學名：Allium schoenoprasum），又叫蝦夷蔥（haa1 ji4 cung1），係蔥科蔥屬嘅草本植物，亦係種常見嘅香草。

用途
通常喺西餐同日本料理都會用，中餐成日用喺撈面、滾湯、炒餸、火鍋底料等等。
細鱗

細鱗（Plectorhinchus cinctus），又叫包公魚、花石鱸，係種食用魚，生物學分類係屬石鱸科胡椒鯛屬。
細身擬鮟鱇

細身擬鮟鱇（學名：Lophiodes gracilimanus）係鮟鱇科擬鮟鱇屬嘅其中一個種。
約書亞·伊魯斯特雷

約書亞·伊魯斯特雷（英文：Joshua Ilustre，1994年1月23號—）係一個關島中距離跑手，參加咗2016年巴西奧運嘅男子八百米賽跑，不過喺預賽因為跑出賽道（R163.3a）被取消資格。

經歷
約書亞·伊魯斯特雷1994年1月23號喺關島塔穆寧出世，喺喬治·華盛頓高中畢業。讀高中嘅時候佢參加過Oceania Championships、Micronesia Area Championships、香港城市田徑錦標賽同埋Mountain Pacific Sports Federation Indoor Track and Field Championships。
佢入讀波特蘭大學，並喺二年級嘅時候成為田徑隊嘅練習生。以生物學畢業。

2016年奧運
伊魯斯特雷收到關島田徑協會主席Marissa Peroy通知可以以外卡身份參加2016年巴西奧運，關島一共收到兩個外卡名額，一男一女。
喺里約熱內盧，伊魯斯特雷係跑男子八百米嘅第四場預賽。跑完之後嘅一個鐘佢收到通知因為跑出賽道而被取消資格，佢嘅教練德里克·曼德爾申請上訴，但係過咗十二個鐘之後被駁回。曼德爾認為指控伊魯斯特雷跑出界嗰條片唔清晰，但係評審團堅持決定。伊魯斯特雷嘅成績係1:58，快過佢嘅個人紀錄2:01，不過因為成績被取消佢嘅個人紀錄依然係2:01。佢嘅時間喺佢嗰組入邊係最慢嘅，排第八，所以其實取唔取消成績佢都晉唔到級，但係佢就想將成績計入佢嘅個人紀錄入邊。
賽後，伊魯斯特雷表示被取消資格好似「被人搇咗一巴咁」，佢多謝支持佢嘅關島人民，並聲明佢嘅田徑生涯唔會因此結束。他希望提高自己1分58秒嘅非官方最好成績，爭取突破仲差5秒嘅關島紀錄。

奧運之後
奧運之後伊魯斯特雷用咗一個月時間休息，之後返咗波特蘭做醫療轉錄員，做咗七個月掛住屋企，返咗關島。佢喺嗰度幫佢阿爸手搞椰子生意，同時喺哈格納嘅一間運動鋪Run Guam度兼職。
約書亞記

《約書亞記》係《舊約聖經》嘅歷史書，天主教譯做《若蘇厄書》，記錄咗以色列人由約書亞帶領進入應許之地嘅過程。

簡介
作者：約書亞
日期：公元前1375年
地點：迦南嘅示劍
經過曠野嘅漫長歲月，以色列人終於入去應許之地。約書亞記就係記述摩西嘅繼承人約書亞帶領以色列人進佔迦南地嘅經過。重要事件包括渡過約旦河、攻陷耶利哥、埃城戰役、同埋上帝同佢嘅子民重新立約等。
約法三章

約法三章原本指劉邦攻入秦朝都城咸陽後製定嘅簡化秦朝苛法嘅做法，後來演變成根本性嘅法律規定，曾經成為「憲法」嘅名。
約法三章一詞，最早出現喺《史記》「高祖本紀」。公元前207年，劉邦佔領秦都咸陽後，廢咗秦嘅苛法嚴刑，只保留「殺人者死、傷人及盜抵罪」（殺人者處死，傷害同偷嘢就判處同罪行相應嘅刑罰）三條。
後來喺中國史書中，「約法三章」重用嚟表示政府輕刑緩賦嘅措施，「三」成為泛稱。例如喺《晉書》卷112·載記第12、《宋書》卷74·列傳第34、《南齊書》卷24·列傳第5都有記載。
約法三章亦具有政府對民眾承諾嘅根本法律嘅意味，喺中華民國建立之初，好多憲法性文件都被稱為約法，例如《中華民國臨時約法》。
1949年4月中國共產黨發布嘅《中國人民解放軍佈告》，亦曾經「約法八章」。今日係指互相遵守嘅條件。
約束程式

約束程式（Constraint programming）係一種編程範式，喺呢種編程範式入面，變量之間嘅「關係」係以約束嘅形式陳述（組織）嘅。呢啲「關係（約束）」同埋命令式編程語言元素唔同嘅係：佢哋並冇明確話畀人聽要去執行嘅步驟中嘅某一步，而係規範佢解嘅一些屬性。咁樣睇落去，約束程式係一種聲明式程式。
約櫃

《貝里公爵的豪華時禱書》中描繪約櫃抬入所羅門聖殿嘅插圖。
約櫃（希伯來文：אָרוֹן הָבְּרִית‎）係古代以色列民族嘅聖物，「約」係指上帝同以色列人所訂立嘅契約，而約櫃就係放置咗上帝同以色列人所立嘅契約嘅櫃。呢份契約，就係由先知摩西喺西乃山上從上帝得嚟嘅兩塊十誡石板。

聖經記載
關於約櫃嘅尺寸、樣式同裝飾，聖經《出埃及記》裏面有詳細嘅記載：
「
佢哋要用金合歡木做一個櫃，長二肘半，寬一肘半，高一肘半。你要將裏面外面都包上純金，四圍要鑲上金邊。要鑄造四個金環，安喺櫃嘅四隻腳度；一邊兩個環，另一邊兩個環。要用金合歡木做兩條槓，包上金。要將槓穿過櫃兩邊嘅環，用嚟抬櫃。呢兩條槓要留喺櫃嘅環裏面，唔可以抽出嚟。要將我所要賜畀你嘅法版放喺櫃裏面。要用純金做一個櫃蓋，長二肘半，寬一肘半。要造兩個用金鎚出嘅基路伯，呢邊鎚出一個基路伯，另一邊鎚出一個基路伯；蓋嘅兩邊各有一個。兩個基路伯嘅翼要向上張開，用翼遮住櫃蓋，兩個要面對面；基路伯嘅面要向住櫃蓋。要將櫃蓋安喺櫃嘅上邊，又要將我所要賜畀你嘅法版放喺櫃裏面。我要喺嗰度同你相會，並要從法版嘅櫃嘅櫃蓋上，兩個基路伯嘅中間，將我要吩咐以色列人嘅一切事傳畀你。
」

有關約櫃嘅律法
當以色列人喺曠野度流浪嘅時候，約櫃一直都放喺會幕嘅至聖所度，直至所羅門王喺耶路撒冷興建聖殿為止。
約櫃係以色列人嘅聖物，象徵著耶和華嘅臨在，根據摩西律法規定，只有作為祭司嘅利未人先至可以抬摃約櫃，但係任何人都唔可以觸碰約櫃。根據《聖經》記載，烏撒喺運送約櫃期間違反上帝嘅律法，擅自觸碰約櫃而被擊殺。

離開聖幕
喺撒母耳先知嘅日子，示羅嘅遭遇令到以色列人嘅宗教感情大受打擊。佢哋誤以為神聖嘅約櫃可以拯救佢哋，保護佢哋唔會俾非利士人擊敗。因此佢哋將約櫃從放置喺示羅帳幕嘅至聖所度攞出嚟，由大祭司以利兩個作惡祭司嘅仔，將約櫃帶到戰場上。非利士人同以色列人打仗，但係約櫃唔單止冇保護佢哋，而且因為違反耶和華嘅律法，以色列人被擊敗，有三萬以色列士兵被殺，更加唔好彩嘅係，約櫃落入信奉異教嘅非利士人手中，以利兩個做祭司嘅仔，何弗尼同非尼哈，都係戰場上被殺。當大祭司以利知道上帝嘅約櫃俾人搶走呢個不幸嘅消息之後，佢即刻暈倒頭落地，結果折斷頸骨而死。以色列人繼續受非利士人所壓迫。但係崇拜偶像嘅非利士人後嚟因為飽受災禍打擊，而將約櫃送返以色列嘅境界伯示麥，因此約櫃被送往基列耶琳，象徵耶和華上帝同在嘅約櫃，停喺基列耶琳有二十年咁耐，冇立刻返到示羅嘅神聖帳幕之中。

返到耶路撒冷
大概70年以後，大衛嘗試從基列耶琳運送約櫃去耶路撒冷。當時約櫃放喺牛車上，烏撒同佢兄弟帶路。根據聖經記載：「到咗拿艮嘅禾場，因為牛失前蹄，烏撒就伸手扶住上帝嘅約櫃。耶和華嘅怒氣向烏撒發作；上帝因為呢個冒犯喺嗰度擊打佢，佢就死喺約櫃嘅旁邊。」幾個月之後，大衛按照上帝指定嘅方式運送約櫃，由利未族哥轄人扛抬住送到耶路撒冷，呢次一路都順順利利。

約櫃消失
耶和華透過耶利米發出警告，佢會對待耶路撒冷好似佢對待一度得享殊榮嘅示羅一樣。因此巴比倫人喺公元前587年將耶路撒冷摧毀。甚至所羅門王所建造有約櫃設喺其中嘅聖殿亦都夷為平地。約櫃本身就消失蹤影。災難臨到示羅之後，非利士人容許以色列人留喺當地。但係喺新巴比倫帝國毀滅咗耶路撒冷同當中嘅聖殿之後，佢哋將大部分劫後餘生嘅猶太人放逐到遙遠嘅巴比倫成為巴比倫之囚。剩低嘅少數猶太人亦最後發生恐慌而逃往埃及。呢件事令到整個猶大地區淪為無人居住。

損毀講法
聖經冇提到約櫃嘅去向，好可能喺新巴比倫王國攻佔耶路撒冷之後將佢破壞。但係，公元1世紀嘅猶太歷史學家約瑟夫認為，約櫃喺公元70年猶太戰爭嗰陣，連同聖殿一齊俾羅馬帝國軍隊毀滅。

埃塞俄比亞擁有講法
有傳說指有人將約櫃偷運出耶路撒冷，據講而家存放喺埃塞俄比亞阿克蘇姆市嘅聖瑪利教堂。
發現頻道曾經派攝製隊前往埃塞俄比亞，追尋消失咗嘅約櫃，不過當地嘅教士一直都唔肯畀攝製人員去睇。因此，約櫃係咪仍然存在，到今日依然係一個謎。
約沙法

約沙法（？—前849年）係南國猶大國王，前870年到前849年在位，屬聖經列王紀上嘅時期。
羅常培

羅常培（粵拼：lo4 soeng4 pui4；滿文：ᠰᠠᡴᡩᠠᠴᠠᠩᡦᡝᡳ，穆麟德：Sakda Cang Pei；1899年8月9號—1958年12月13號）係中國嘅語言學者，滿族，薩克達氏，字莘田（san1 tin4），號恬庵（tim4 am1）。知名於中文嘅音韻史研究，同趙元任、李方桂並稱爲中國早期語言學嘅三巨頭。

生平
羅常培出生喺北京滿族旗人家庭。同樣係旗人出身嘅老舍同佢係小學時代嘅同級生。
1916年入學北京大學，從中文系畢業後，兩年間去哲學系學嘢。1924年以後喺西安西北大學教書，之後又去過廈門大學、中山大學。
1929年中央研究院歷史語言研究所成立，同趙元任、李方桂一齊做咗研究員。趙元任、李方桂同佢共同將高本漢嘅《Études sur la phonologie chinoise》翻譯成中文（《中國音韻學研究》）。
1934年做咗北京大學中文系教授。抗日戰爭時北京大學作爲西南聯合大學一部分移轉昆明，做咗中文系主任。
中華人民共和國成立後做咗中國科學院語言研究所嘅第一任所長，做埋雜誌《中國語文》嘅總編輯。

業績
相比趙元任、李方桂，羅常培嘅研究內容更加傳統，但喺歷史語言研究所時代，佢寫咗好多有關中文音韻嘅論文。《唐五代西北方音》（1933年）基於用藏文字母記漢字音嘅藏漢對音資料，推定咗當時嘅中文音值，呢本書到而家仲係常用參攷。
佢收集咗來自敦煌等切韻系韻書，寫出《十韻匯編》（1935年，同劉復、魏建功共著）。
有關中古音嘅其他論文有《知徹澄娘音值考》（1931年）、《釋重輕》（1932年）、《釋內外轉》（1933年）。特別係《知徹澄娘音值考》利用梵文對音，將高本漢擬構舌上音做齦齶音修正爲捲脷音，佢嘅呢個理論，含埋高本漢自身嘅《Compendium》，畀好多其他著作引用。
《漢魏晉南北朝韻部演變研究》（1959年，同周祖謨共著）係本根據押韻資料寫上古音到中古音變遷嘅書，本來預定係全四冊嘅大著作，但只出版咗第一分冊（漢代部分）。
研究中文方言音韻嘅著作有《廈門音系》（1930年）、《臨川音系》（1940年）。
死後出版嘅文集有《羅常培語言學論文選集》（1963年）、《羅常培文集》（1999年，全10卷）。
羅平

羅平係中國雲南曲靖一個縣，總面積3116平方公里，人口54萬。
羅廣斌

羅廣斌（1924年11月22號—1967年2月10號）係中華人民共和國作家，共產文學小說《紅岩》嘅作者之一。佢祖籍四川忠縣，喺成都出世。
1966年文化大革命爆發，羅廣斌俾人批鬥，定性係「叛徒」、「剝削階級的孝子賢孫」。《紅岩》亦俾人話係「反動」小說。10月23號，佢喺重慶解放碑廣場同中共重慶市委工作組「辯論」，話自己唔係叛徒，寫嘅嘢冇問題。。1967年1月24號，重慶紅衛兵組織「八·一五派」奪取重慶市大權。2月5號，重慶建築工程學院紅衛兵喺羅屋企將佢綁架並抄佢家，佢自此俾人困起。2月10號，有人通知佢老婆胡蜀興，話佢當日朝頭早喺關押地墮樓自殺身亡。羅廣斌終年42歲。
羅廣財

羅廣財係香港親中派政治人物兼漁農界人士。

選舉經歷
喺2021年9月，佢成為香港特别行政區選舉委員會漁農界委員。
紀念品

紀念品係為咗保存記憶而收藏嘅物品，本身可能有價值同其他用途，亦可能只有紀念功能。如果紀念品少咗背後嘅回憶，佢嘅意義就好難俾外人知道。喺旅行嘅時買嘅或收集並帶返屋企嘅任何物品，只要有紀念意義，都算係紀念品。

種類
常見紀念品嘅製作，通常有包含公司、組織、活動等嘅撈稿、口號、日期或地標嘅衫、帽、筆、磁鐵片、明信片、杯、杯墊、模型、相片集等。另外亦有由當地藝術家小規模製作、能表現當地文化嘅民俗藝術品同手工藝品。其他形式嘅紀念品重有喺當地收集嘅沙、石頭、貝殼等。
除咗旅行之外，亦有用嚟紀念事件、職業、品牌或其他事物嘅紀念品。例如比賽嘅獎牌、睇運動比賽嗰陣買嘅波衫、明星嘅簽名相、活動嘅襟章、紀念金幣、紀念證書、水晶擺設等。具有重大意義嘅紀念品通常會裝裱喺畫框或放喺展示架度小心保存。

經濟效益
紀念品喺世界各地的觀光業有三個重要的功能，第一係貢獻當地嘅經濟活動，第二係用紀念品令到旅客想再次嚟臨，第三係作為廣告。喺好多觀光景點附近都有專門賣紀念品嘅禮品店。
紀念堂站

紀念堂站（粵拼：gei2 nim6 tong4 zaam6，英文：Sun Yat-sen Memorial Hall Station）係廣州地鐵2號綫嘅車站，喺2002年12月29號開放。呢個站喺越秀區東風中路嘅中山紀念堂附近，因為附近有間中山紀念堂先至改咗噉嘅名。依家呢個站嘅英文名同臺北捷運嘅國父紀念館站都係一樣嘅。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係2號綫嘅月台。同大多數嘅2號綫車站一樣，冇休息室同廁所響度。

站廳
紀念堂站嘅收費區喺站廳嘅中間偏東嘅位，而西邊係人行通道，而車站嘅商舖方面，雖然話都喺嗮車站西邊係人行通道附近，但佢哋喺收費區入面，而自助服務喺嗮車站嘅南北兩邊。而收費區有好多部扶手電梯同樓梯往返月台都得。而專用𨋢喺車站嘅南邊免費區域入面，乘客如估有需要嘅話，可以向車站嘅工作人員查咗車飛之後嚟協助用。
站廳全景（喺2015年1月8號影）

月台
呢個站有1個島式月台，喺連新路嘅地底。
紀念堂站嘅月台全景註：呢張相喺2015年1月8號影。講嘅係行廣州南站嗰邊嘅月台。

商舖同自助服務
而家嘅紀念堂站入面有好多唔同類嘅鋪頭畀乘客買嘢同埋食嘢，好似有便利檔、麵包檔同洗衫舖、書店等。
另外，紀念堂站入面重有好多自助服務設施畀乘客用，包括咗自動櫃員機、自動販賣機、自動影相機同羊城通充值機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。下面有寫清楚呢個站係有乜鋪頭同自助服務響度：
商舖
美心西餅
日閱堂

注意：喺晚黑最後一班車開走之前嗰5分鐘之內唔畀入閘坐車（計埋買車飛）。

利用狀況
呢個站附近都係啲廣州市同廣東省嘅行政機關地區。重有2中、中山紀念堂、三元宮同埋越秀山體育場呢尐建築響度。喺平時嚟講，客流都算一般，但係到咗上落班高峰嗰陣就非常之繁忙。到咗節假日嘅旅遊旺季，成日都有乘客喺呢個站落車，跟住去隔籬嘅中山紀念堂同三元宮入面。尤其喺農曆新年期間，三元宮係做咗拜祭祖先同算命嘅熱門地區，佢重係算比較繁忙嘅廣州地鐵車站。
紀念日

紀念日（粵拼：gei3 nim6 jat6）係某年月日發生咗單特別事件另當事人或團體、國家民俗都記得嘅日子，喺每年嗰日會以唔同方式去慶祝、悼念或懷念。喺部份國家，有啲紀念日會成為法定假日。
紀念孫中山市政公園

紀念孫中山市政公園（又叫鴨涌河公園、中山公園，葡文：Jardim Municipal Dr. Sun Yat Sen；英文：Dr. Sun Yat Sen Municipal Garden）係澳門關閘隔離嘅一個公園，係澳門而家最大嘅公園，由市政署管理。公園紀念曾經喺澳門居住嘅孫中山，用佢嗰名嚟做公園嗰名。另外，公園裏面擺咗孫中山全身銅像。
公園喺何賢紳士大馬路，畀市民免費入場，佔地大約52,192平方米，朝早6點開到夜晚12點。

設施
圖書館、泳池、燒烤區、兒童遊樂場、健身設施、風箏區、綜合球場、公廁。

圖書館
紀念孫中山公園黃營均圖書館Biblioteca de Wong Ieng Kuan no Parque Dr. Sun Yat Sen新館國家／地區 澳門類型公共圖書館建立時間1996年4月26號（舊館）2014年1月24號（新館）地址何賢紳士大馬路紀念孫中山市政公園隸屬於文化局公共圖書館管理廳收藏收藏標準藏書量11877冊開放時間星期一 14:00 - 20:00星期二至星期日 08:00 - 20:00 農曆年除夕下晝兩點後同公眾假期休館電話號碼2822 8162（舊館）2855 9020（新館）網站紀念孫中山公園黃營均圖書館網站地圖
圖書館全名叫紀念孫中山市政公園黃營均圖書館，以捐錢興建者秘魯華僑黃營均命名。係澳門第一座黃營均圖書館，亦係第一座由澳門市政廳設立嘅公共圖書館。圖書館舊館喺1996年4月26號正式開幕，藏書約5000册。圖書館舊館分咗兩層，上層係成年閱覽室，下層係兒童閱覽室。後來因舊館面積所限同使用率高企，所以民政總署決定將原公園餐廳（鴨涌河葡國餐廳）改建成圖書館新館。2014年1月24號，正式遷入新館。依家圖書館總面積係459平方米，設有多媒體視聽室、兒童閱覽區同報刊閱覽區，一共提供62個閱覽座位，總藏書增至約10,673冊。

其他設施
燒烤區
游泳池，設有成人池及兒童池。
健康徑
溫室
鳥籠
公園嘅游泳池
燒烤區
圖書館舊館

歷史
公園前身係鴨涌河垃圾堆填區，係澳門第一個由堆填區改造嘅建築之一。由於垃圾堆填高低唔平嘅關係，成座公園亦按照地形以寬闊嘅波浪形草坪為設計基礎。
紀惠集團

紀惠集團係一個香港以地產為主要業務嘅公司，由廖湯慧靄同埋佢兩個細佬湯文亮同湯子亮喺1976年創立，依家由廖湯慧靄擔住主席。
有別於大多數嘅地產公司，佢哋只係以持有物業並收取租金作為業務。
江布州

江布州（哈薩克文：Жамбыл облысы）係哈薩克嘅一個州，首府怛邏斯。
江廈橋東站

江廈橋東站（粵拼：gong1 haa6 kiu4 dung1 zaam6）係寧波軌道交通嘅一棟車站，喺江東區中山東路同大河巷嘅交界度，有4個出入口。呢個站係寧波軌道交通1號線嘅其中一個車站。
江川央生

江川央生 ，係日本嘅一個男配音員。

配音作品一覽
呢個表唔完整，歡迎加料。
江川重光

江川重光（1966年1月31號—）係日本足球員，司職中場，效力過本田技研，名古屋八鯨，及神戶勝利船。
江州

江州區（粵拼：gong1 zau1 keoi1；壯文：Gyanghcouh gih），又寫江洲區，係中國廣西壯族自治區崇左市轄下嘅一個區，亦係崇左市經濟、文化、信息同交通嘅中心，面積2902平方公里，人口36萬（其中壯族人口29萬）郵政編碼532200。區人民政府喺太平鎮新民路。

行政區劃
下轄7個鎮、2個鄉、2個農場：
鎮：太平鎮、江州鎮、新和鎮、瀨湍鎮、左州鎮、那隆鎮、馱盧鎮
郷：羅白鄉、板利鄉  。
農場：左江華僑農場、新和華僑農場
江川路站

江川路站係上海地鐵5號綫一個地鐵站，喺閔行區。個站	2018年12月30號啟用。
江平

江平（1930年12月28號—2023年12月19號）係中國法學教育家、中國政法大學前校長同終身教授。
江平1951年喺莫斯科國立大學法律系畢業，1988年擔任中國政法大學校長。八九民運嗰陣因為表態支持學生嘅民主運動而被免職，被譽為中國政法大學「永遠嘅校長」、法學界的「良心」。
江平曾經講過，「我們國家現在有憲法，但還沒有真正的憲政。就是說中國在民主、自由、人權方面還有很大距離。」即係中國有憲法冇憲政，民主、自由、人權重係差好遠。
江干區

江干區係中國浙江杭州一個市轄區，總面積210平方公里，人口45萬。
網球大滿貫

網球大滿貫，又叫網球四大滿貫，係世界四大頂級網球公開賽，職業網球手都會將攞齊四個比賽嘅冠軍做目標。

金滿貫
除咗「大滿貫」，網球界仲有「金滿貫」嘅講法。要攞到金滿貫，除咗要贏晒大滿貫嘅四個賽事，仲要贏埋奧運網球金牌。
網紅甜卡

《網紅甜卡》（英文：Pretty Sweet）係香港無綫電視製作嘅飲食同遊埠節目，2024年1月22號到2月9號逢禮拜一到五20:30-21:00喺J2播，由黎紀君同廖慧儀主持，周沅非（前名周雅霏）監製。節目主持去到歐洲試唔同甜品。

節目調動
2023年2月9號：由於播映《中央廣播電視總台 春節聯歡晚會 2024 甲辰年（中文：2024年中央廣播電視總台春節聯歡晚會）》，所以改到19:30-20:00播。
網紋擬鮟鱇

網紋擬鮟鱇（學名：Lophiodes reticulatus）係鮟鱇科擬鮟鱇屬嘅其中一個種。
網田慎

網田慎（1989年4月28號—）係日本足球員，司職後衞，效力過熊本羅亞素，長野帕塞羅，及Artista Tomi。
網紋手躄魚

網紋手躄魚（學名：Antennatus tuberosus）係躄魚科手躄魚屬嘅其中一個種。
網球鞋

網球鞋（粵拼：mong5 kau4 haai4）係波鞋一種，打網球著。橡膠做鞋底。
網球鞋係運動鞋，所以唔少人着來做運動。網球鞋鞋頭嚿膠有利緊急剎車無咁易仆親。
網球拍

網球拍係打網球嘅波拍，由網面同手柄組成。
網球拍面嘅長度唔可以大過74厘米，闊度唔可以大過32厘米。
網站

網站係互聯網上一個虛擬地方，由至少一版網頁組成，放響網站伺服器入面，可以憑域名網址入去。
呢篇網站係關於互聯網嘅楔位文章，重未寫完嘅。麻煩你幫手充實佢。
網紋單棘躄魚

網紋單棘躄魚（學名：Chaunax reticulatus）係單棘躄魚科單棘躄魚屬嘅其中一個種。
羅美珍

羅美珍（粵拼：lo4 mei5 zan1；1885年8月19號—2013年6月4號）係中國嘅一位超級人瑞，廣西河池巴馬縣嘅瑤族人，佢喺2010年～2013年春末夏初時期，排喺中國十大壽星排行榜嘅第一。佢所在嘅巴馬縣就因為以「長壽」嘅名義同空氣清新而出名。
羅美珍喺2013年6月4號過身，死因係自然死亡。雖然中國大陸有關權威政府驗證過，佢足足生存咗127年9個月又16日，但健力士世界紀錄未記低佢嘅長壽紀錄，係因為佢出世嗰時未有出世紙證明。
羅興亞人

羅興亞人係緬甸若開邦阿拉干地區一民族，主要居於喺近孟加拉邊界嘅貌奪同布帝洞鎮，信奉伊斯蘭教。喺2016年緬甸羅興亞人逼害（英文：Rohingya persecution in Myanmar (2016–present)）之前，約莫有100至130萬羅興亞人喺緬甸境內生活，但係緬甸政府唔願畀居民身份佢哋，更加唔承認佢哋係緬甸公民。按照聯合國嘅講法，羅興亞人係世界上受逼害最嚴重嘅少數民族之一。
維基同享有多媒體嘅嘢：Rohingya people
呢篇羅興亞人係關於族群嘅楔位文章，仲未完成嘅。麻煩你幫手補充佢嘅內容。
羅芙洛

仙菲婭羅芙洛：美國女演員。
瑪莉羅芙洛：美國歷史學家。
羅臼町

羅臼町（日文：羅臼町／らうすちょう Rausu-chō）係日本北海道根室振興局目梨郡嘅一個町，喺知床半島東南部。羅臼町2023年4月30號人口有4,420人，總面積有397.72平方公里（153.56平方英里）。
羅臣鮑亞集團

羅臣鮑亞集團（德文：Rosenbauer AG）係全球三大消防車同消防設備生產商之一，總部位於奧地利嘅利安定（Leonding）。